《追和龙洲先生登多景楼诗就题其墓》
元代·郭翼

黄鹤矶头风雨秋，中原一望使人愁。东江风雨一斗酒，大地山河百尺楼。

群臣谁决和戎议，九庙犹衔误国羞。慷慨鲁连宁入海，凄凉王粲重登楼。

荒冈四尺先生墓，再拜酬之双玉舟。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。